**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1607/2015

**1760a**

### S p o l o č n á s p r á v a

**výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona o Fonde na podporu kultúry národnostných menšín (tlač 1760)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre ľudské práva a národnostné menšiny ako gestorský výbor k návrhu skupiny poslancov Národnej rady Slovenskej republiky na vydanie zákona o Fonde na podporu kultúry národnostných menšín (tlač 1760) podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

I.

 Národná rada Slovenskej republiky svojím uznesením č. 2017 z 1. októbra 2015 pridelila návrh skupiny poslancov Národnej rady Slovenskej republiky na vydanie zákona o Fonde na podporu kultúry národnostných menšín (tlač 1760) na  prerokovanie týmto výborom:

 Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre kultúru a médiá

a

Výboru Národnej rady Slovenskej republiky pre ľudské práva a národnostné menšiny ako gestorskému výboru.

Určila zároveň lehotu na prerokovanie predmetného návrhu zákona v druhom čítaní vo výboroch do 9. novembra 2015 a v gestorskom výbore do 10. novembra 2015.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

 Návrh skupiny poslancov na vydanie zákona o Fonde na podporu kultúry národnostných menšín (tlač 1760)prerokovali výbory v stanovenej lehote.

Návrh zákona odporúčali **schváliť bez pripomienok**

**Ústavnoprávny výbor NR SR** uznesením z 3. novembra 2015 č. 709**,**

**Výbor NR SR pre ľudské práva a národnostné** menšiny uznesením zo 4. novembra 2015 uznesením č. 201.

**Výbor** Národnej rady Slovenskej republiky **pre financie a rozpočet** rokoval o poslaneckom návrhu zákona 3. novembra 2015 a **neprijal k nemu uznesenie**, nakoľko za návrh uznesenia predložený spravodajcom nehlasovala nadpolovičná väčšina prítomných poslancov.

**Výbor** Národnej rady Slovenskej republiky **pre kultúru a médiá** rokoval o poslaneckom návrhu zákona 5. novembra 2015 a **neprijal k nemu uznesenie**, nakoľko za návrh uznesenia predložený spravodajcom nehlasovala nadpolovičná väčšina prítomných poslancov.

IV.

Z uznesení výborovNárodnej rady Slovenskej republiky uvedených v III. bode tejto spoločnej správy nevyplývajú žiadne pozmeňujúce návrhy.

V.

 Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona o Fonde na podporu kultúry národnostných menšín (tlač 1760)

**odporúča**

Národnej rade Slovenskej republiky predmetný poslanecký návrh zákona

**schváliť**.

 Spoločná správa výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona o Fonde na podporu kultúry národnostných menšín **(tlač 1760a)** bola schválená uznesením gestorského výboru z 10. novembra 2015 č.208.

Týmto uznesením výbor zároveň poveril spoločného spravodajcu výborov Petra Polláka, aby na schôdzi Národnej rady Slovenskej republiky pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky.

Rudolf Chmel v. r.

predseda Výboru Národnej rady Slovenskej republiky pre ľudské práva a národnostné menšiny

Bratislava 10. novembra2015